als_Latn dik_Latn sag_Latn
Pak ditë në hyrje të banesës në kryeqytet, u ekzekutua me 7 plumba ish komisari Artan Cuku. Bashkëshortja e komisarit, e marrë në pyetje për këtë ngjarje, nuk ka treguar shumë për autorin, apo autorët e mundshëm. Ajo është shprehur se nuk ka mundur t’i shohë sepse ka qenë në shtëpi në momentin që ka ndodhur vrasja.
“Tani nuk mbante armë prej 2 vitesh, as në brez as në makinë”, ka thënë ajo, duke treguar edhe sesi e mori vesh lajmin e vdekjes së bashkëshortit. “Dëgjova krismat dhe thirrjet poshtë. U nisa të zbres poshtë dhe jam kthyer se kisha fëmijët vetëm. Por kam zbritur pas pak sekondash dhe e kam gjetur Tanin të vdekur”, ka thënë ajo.
Gazetari Artan Hoxha, duke shpjeguar mënyrën se si ka ndodhur vrasja, tha dje se mund të kishte pasur përplasje me armë mes ish komisarit dhe vrasësit të tij. Sipas tij, fakti që ishin gjetur gëzhoja të dy llojeve, mund të krijonin dyshimin se edhe Artur Cuku ka gjuajtur me armë./dritare.net
als_Latn als_Latn als_Latn